CELEX: 62015CN0488
Language: sk
Date: 2015-09-14 00:00:00
Title: Vec C-488/15: Žaloba podaná 14. septembra 2015 – Európska komisia/Bulharská republika

23.11.2015   
            
            
               SK
            
            
               Úradný vestník Európskej únie
            
            
               C 389/20
            
         Žaloba podaná 14. septembra 2015 – Európska komisia/Bulharská republika
   (Vec C-488/15)
   (2015/C 389/22)
   Jazyk konania: bulharčina
   
      Účastníci konania
   
   
      Žalobkyňa: Európska komisia (v zastúpení: E. Kružíková, E. Manhaeve, S. Petrovа)
   
      Žalovaná: Bulharská republika
   
      Návrhy žalobkyne
   
   Európska komisia navrhuje,
   
               —
            
            
               určiť, že Bulharsko si naďalej neplní svoje povinnosti, ktoré mu vyplývajú z článku 13 ods. 1 v spojení s prílohou XI smernice (1), v súvislosti so systematickým nedodržiavaním tak ročných, ako aj denných limitných hodnôt PM10 v nasledujúcich zónach a aglomeráciách: BG0001 aglomerácia Sofia; BG0002 aglomerácia Plovdiv; BG0004 severné Bulharsko; BG0005 juhozápadné Bulharsko a BG0006 juhovýchodné Bulharsko,
            
         
               —
            
            
               ako aj v súvislosti so systematickým nedodržiavaním dennej limitnej hodnoty PM10 od roku 2007 minimálne do roku 2013 vrátane a nedodržiavania ročnej limitnej hodnoty PM10 v rokoch 2007, 2008 a od roku 2010 minimálne do roku 2013 vrátane v zóne BG0003 Varna,
            
         
               —
            
            
               ako aj vzhľadom na chýbajúce doplňujúce informácie, ktoré by preukazovali, že prišlo k zmene situácie týkajúcej sa nedodržiavania denných a ročných limitných hodnôt PM10 vo vyššie uvedených zónach a aglomeráciách,
            
         
               —
            
            
               ďalej určiť, že Bulharská republika si nesplnila povinnosť, ktorá jej vyplýva z článku 23 ods. 1 druhého pododseku smernice, najmä povinnosť zabezpečiť, aby sa obdobie, keď sú hodnoty prekročené, čo najviac skrátilo, tým, že podľa poslednej výročnej správy o kvalite ovzdušia za rok 2013 sa naďalej prekračujú ročné a aj denné limitné hodnoty PM10 vo vyššie uvedených zónach a aglomeráciách, pričom naďalej dochádza k porušovaniu,
            
         
               —
            
            
               zaviazať Bulharskú republiku na náhradu trov konania.
            
         
      Žalobné dôvody a hlavné tvrdenia
   
   Na základe posledných predložených výročných správ o kvalite ovzdušia, ako aj na základe odpovedí bulharských orgánov na odôvodnené stanovisko sa Komisia domnieva, že Bulharská republika si do dnešného dňa nesplnila povinnosti, ktoré jej vyplývajú jednak z článku 13 ods. 1 a ktoré sa týkajú dodržiavania ročných a denných limitných hodnôt pre drobné suspendované častice v ovzduší (PM10), a jednak z článku 23 ods. 1 druhého pododseku smernice v súvislosti s jej povinnosťou vypracovať plány kvality ovzdušia, aby sa obdobie, keď sú hodnoty prekročené, čo najviac skrátilo.
   Komisia považuje za nevyhnutné obrátiť sa na Súdny dvor Európskej únie, aby určil, že Bulharská republika porušila tieto ustanovenia smernice.
   
      (1)  Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, s. 1).